open-index/open-wikipedia-markdown huggingface dataset:
Masters of the Universe

***Masters of the Universe*** - "Mastroj de la Universo", usona prononco laŭ IFA-transskribo  - estas la nomo de serio de agofiguroj pri superherooj venditaj de la usona ludilproduktanto Mattel de 1982 ĝis 1988. Ekde 2000 la serio estis reeldonita plurajn fojojn: Limigita kaj reviziita reeldono de kelkaj figuroj estis publikigita de 2000 ĝis 2001. En 2002, Mattel relanĉis la agofigurojn regule kun modernigita dezajno. Pro la manko de sukceso, produktado denove estis ĉesigita en 2004. La firmao *Neca* transprenis la licencon de 2005 ĝis 2007, publikigante statuojn kaj bustojn de la karakteroj. Ekde 2008, Mattel ĉiumonate publikigas ĝisdatigitajn sed fidelajn versiojn de la klasikaj agofiguroj sub la nomo *Masters of the Universe Classics*. Diversaj aliaj partoj de la franĉizo ankaŭ estis kreitaj, precipe en la 1980-aj jaroj, inkluzive de televidaj serioj, bildstrioj, radioteatraĵoj, filmoj kaj videoludoj.eta|La scenaroj de la bildstrioj, filmoj kaj videoludoj traktu la simplan batalon de bono kontraŭ malbono. La troigite muskola superheroo *He-Man* kaj la kunherooj *Heroic Warriors* ("Heroaj Militistoj"), ankaŭ konataj kiel "La Mastroj de la Universo", batalas por "bono", dum *Skeletor* kaj la *Evil Warriors* ("Malicaj Militistoj)" reprezentas "malbonom". Poste, *Hordak* kaj la "Sovaĝa Hordo" (intergalaksia grupiĝo da monstroj) same kiel la *Snake Men* (la "serpentuloj", laŭrakonte kreitaj el la DNA de tri reptiliecaj eksterteraj specioj) estis prezentitaj kiel kromaj antagonistoj. La ago okazas sur la fikcia planedo *Eternia*, kiu, krom magio kaj supernatureco, ankaŭ estas konata pro futurismaj teknologioj kiel laseraj armiloj kaj aviadiloj, kiuj povas penetri en la kosmon.

Kategorio:Sciencfikciaj roluloj
Kategorio:Superherooj
Kategorio:Mattel
Gamones

**Gamones** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco. *Gamones* estas tradukebla etimologie al asfodeloj, nome plantoj komunaj en nekultivitaj terenoj. 

eta|maldekstre|Gamones en la provinco Zamoro.
Ĝia municipa teritorio estas formata de unusola loĝloko, okupas totalan areon de 13,37 km² kaj laŭ la demografia informo de la municipa censo fare de la INE en 2021, ĝi havis 93 loĝantojn. Ĝi perdis ĉirkaŭ 350 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 46 km de Zamoro, provinca ĉefurbo, 19 km de Bermillo de Sayago, komarka ĉefurbo; 32 km de Fermoselle, la ĉefurbo de la zamora parto de la Natura Parko Arribes del Duero, al kiu ĝi apartenas; kaj 15 km de Miranda do Douro, jam en la najbara Portugalio. Ĝi limas kun Miranda do Douro (Portugalio), Torregamones, Moralina, Badilla, Moral de Sayago, Argañín, Monumenta 	kaj Luelmo.

Estas romiaj restaĵoj, sed la setlejo mem fondiĝis en la 13-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis. 

La urbestro estas de dekstra partio PP.

La romano de Miguel Delibes titolita "El tesoro" (trezoro) rakontas historion teorie okazantan en rura loĝloko nomita Gamones, kiu montras kelkajn paralelaĵojn kun la reala Gamones, sed la tuta afero estas frukto de la imagopovo de la verkisto. Finfine multaj ruraj loĝlokoj en Kastilio kaj Leono similas. 

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Fisher-Price

**Fisher-Price** estas firmao kiu produktas ludilojn - precipe el plasto - speciale por antaŭlernejaj infanoj de malpli ol 5 jaroj. La kompania sidejo estas en Nov-Jorkio.

## Historio 
Fisher-Price estis fondita en 1930 kiel filio de la Quaker-firmao ĝis, en 1991, ĝi vendis ĉion rilate al la marko al la konzerno Mattel, la plej granda ludilproduktanto en la mondo.

La kompanio, jam filio de Mattel, komencis prezenti infanajn versiojn de la plej sukcesaj ludiloj de ĉi tiu kompanio. Krome, ĝi ankaŭ estis licence ekproduktis ludilajn karakterojn apartenantaj al Pixar, The Walt Disney Company kaj ties branĉo *LucasFilm*, inter aliaj.
Ludiloj

Fisher-Price-ludiloj estas klasifikitaj laŭ la aĝoj de la fina konsumanto:

* 0 ĝis 5 jaroj: La ludiloj por antaŭlerneja aĝo povas esti pupoj, muzikiloj, diversaj aparatoj por lerni malsamajn aferojn kiel literojn, ciferojn aŭ bestojn, kaj ankaŭ dormhelpilojn (mobiloj, plenigitaj bestoj, ktp.).

* 6 al 11 jaroj: Pli maturaj produktoj permesas la paŝon al la superheroaj agofiguroj kaj similaj ludiloj, kiujn la kerna konzerno Mattel produktas. Ĉiukaze, ĉi tiuj prezentas versiojn, kiuj estas pli infanecaj, rezistemaj kaj sekuraj.

## Eksteraj ligiloj 
*  ()

Kategorio:Ludiloj
Kategorio:Usonaj firmaoj 
Kategorio:Firmaoj de Nov-Jorkio
Kategorio:Mattel
Dekila tereftalato

**Dekila tereftalato** aŭ **C28H46O4** estas kemia komponaĵo, apartenanta al la funkcia grupo de la esteroj de la tereftalata acido kaj **dekanolo**. Dekila tereftalato estas kemia reakciaĵo, uzata en la fabrikado de tereftalata acido derivaĵoj kaj n-dekilaj derivaĵoj kaj en la produktado de plastaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Dekila tereftalato estas malmulte solvebla en akvo, sed tre solvebla en alkoholo, duetila etero, kloroformo kaj plejmulto el la organikaj solvantoj. Dekila tereftalato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Sintezoj 
### Reakcio 1 
* Preparado de **dekila tereftalato** per interagado de **tereftalata acido** kun **dekila alkoholo**:

### Reakcio 2 
* Preparado de **dekila tereftalato** per interagado de **tereftaloila duklorido** kun **dekila alkoholo**:

### Reakcio 3 
* Preparado de **dekila tereftalato** per interagado de **dekila klorido** kun **tereftalata acido**:

### Reakcio 4 
* Preparado de **dekila tereftalato** per interagado de **dekila klorido** kun **natria tereftalato**:

## Vidu ankaŭ 
* Tereftalatoj
* Ftalatoj
* Izoftalatoj

## Referencoj
Henriel Fidilalao

eta|Henriel Fidilalao en la 3-a Malagasa Esperanto-Seminario 2025
**Henriél FIDILALAO FIRAISANA** (naskiĝis la 14-an de aŭgusto 1966 en Firavahana en la distrikto Fenoarivobe) estas malagasa esperantisto. 

Li eklernis Esperanton en 1986. En 1996 li vojaĝis al Eŭropo por labori en la Centra Oficejo de UEA kaj partopreni en la IJK 1996 en Güntersberge kaj la UK 1996 en Prago.

Ekde 2005, li estis prezidanto de la Unuiĝo de Malagasaj Esperantistoj, ĝis kiam la 6-an de januaro 2024 Ranja Zafinifotsy elektiĝis lia posteulo. Li tiam fariĝis honora membro de la Unuiĝo.

Krome li estas fondinto de la retradio Aminda Radio Esperanto (kiun li gvidis de 2016 ĝis la lasta elsendo en 2025) kaj de la gazeto Panoramo de la Granda Insulo. 

Li aktivas ankaŭ kiel Esperanto-instruisto (ĉeeste kaj rete) kaj jam ofte subtenis malagasajn gejunulojn (i.a. Ranja Zafinifotsy) en la lernado de la lingvo. Ankaŭ lia edzino kaj liaj kvar filoj parolas Esperanton. Lia nevino Manohimiharintsara Andrianirina (nomata Mihary) elektiĝis prezidantino de *Malagasa Esperanto Junulara Asocio* (MEJA) en decembro 2021 kaj kasistino de TEJO en 2024. Alia nevino de li, Tatiana Ravololomampionola, elektiĝis sekretario de la Unuiĝo de Malagasaj Esperantistoj (UME) en 2024 kaj komitatano B de TEJO en 2025.

En 2025 li ricevis Diplomon pri Elstara Agado de UEA.

## Verkoj
* *Duon-ete* (poemaro, 2017)
* *Esprimoj (al infanoj) por nin inspiri*, 2020
* *Heroo de l’ ĉiutagaĵo* (originala romaneto, verkita en 2006 kaj eldonita rete en 2020)
* *Ny tsara ho fantatra momba ny teny esperanto*, Antananarivo 2008, 110 p. (Esperanto-lernolibro en la malagasa, kun Justine  Ralalarisoa)

## Eksteraj ligiloj
* Retejo de *Aminda Radio Esperanto* kaj *Panoramo de la Granda Insulo*
* Duon-ete (poemaro libere elŝutebla, 2017)
* Esprimoj (al infanoj) por nin inspiri (libro libere elŝutebla, 2020)
* Heroo de l'ĉiutagaĵo (Originala romaneto libere elŝutebla, 2020)

Fidilalao, Henriel
Kyle Allen

**Kyle ALLEN** (naskita la 10-an de oktobro 1994, do nun -jara) estas usona aktoro kaj baleta dancisto. 

En julio 2015, Allen estis elektita por gvidrolo de la elsendflua televida serio *The Path* aktorante kun *Aaron Paul* kaj Michelle Monaghan, aperante en ĉiuj 36 epizodoj. Post la fino de la serio en 2018, li aperis en revenanta rolo en *American Horror Story*, kaj en 2019, li estis elektita kiel *Balkan*, unu el la roluloj en West Side Story de Steven Spielberg, adaptaĵo de la samnoma Broadway-muzikalo laŭ la muziko de Leonard Bernstein.

En 2021, Allen estis elektita kiel Romeo en *Rosaline*, moderna rerakontado de Romeo kaj Julieto aktorante kun *Kaitlyn Dever* kaj *Isabela Merced*, kaj en *The Greatest Beer Run Ever* aktorante kun Zac Efron kaj Russell Crowe. La 28-an de januaro 2022, Allen estis elektita kiel la rolulo de superheroo *He-Man* en la realfilma elsendflua readapto de *Masters of the Universe* (Mastroj de la Universo) de la la produktfirmao Netflix.

## Eksteraj ligiloj
* 

## Referencoj 
Kategorio:Usonaj aktoroj
Louis Thuillier

**Louis THUILLIER** (4a de Majo 1856 – 19a de Septembro 1883) estis franca biologo el Amiens. Li studis biologion kaj fizikon en Amiens kaj Parizo, kaj en 1880 iris labori kiel helpanto en la laboratorio de Louis Pasteur.

Kun Pasteur kaj liaj kolegoj, Thuillier ludis gravan rolon en la disvolvigo de vakcinado kontraŭ rabio, porko-febro kaj antrakso. En 1882-83 Thuillier estis sendita tra Germanio kaj Aŭstri-Hungario, por organizi serion de vakcinado de ŝafoj kaj bovoj kontraŭ antrakso. Dum tiuj veturoj li faris plian esploradon pri la malsano, kaj faris pliiĝantan korespondandon de leteroj kun Pasteur. Tiuj leteroj mencias la sukcesojn kaj seniluziigojn kiujn Thuillier havis pri la vakcino, kaj estis tradukitaj al angla kiel "Correspondence of Pasteur and Thuillier, Concerning Anthrax and Swine Fever Vaccinations".

En 1883 li estis sendita al misio en Aleksandrion kun Pierre Paul Émile Roux (1853-1933) kaj Edmond Nocard (1850-1903) por studi epidemion de ĥolero. Thuillier ekhavis la malsanon kaj mortis la 19an de Septembro, 1883 estante 27-jaraĝa.

## Eksteraj ligiloj 
* Artikolo pri la "Correspondence of Pasteur and Thuillier, Concerning Anthrax and Swine Fever Vaccinations".

Kategorio:Louis Pasteur
Kategorio:Francaj biologoj
Kategorio:Vakcinologoj
Čeradice

**Čeradice** estas municipo en Ĉeĥio, kiu troviĝas en distrikto Louny. Vivas ĉi tie  ().

## Historio 
La unua skribmencio pri la vilaĝo devenas el la jaro 1115.

## Loĝantaro 

Kategorio:Municipoj en distrikto Louny
Kategorio:Vilaĝoj en distrikto Louny
Kategorio:Setlejoj en Mosta baseno
Čeradice (apartigilo)

Nomon **Čeradice** havas pluraj setlejoj:
* Čeradice, municipo en distrikto Louny
* Čeradice (Klobuky), parto de municipo Klobuky en distrikto Kladno
* Čeradice (Moravany), parto de municipo Moravany en distrikto Pardubice
Bermillo de Sayago

**Bermillo de Sayago** [berMIljo desaĜAgo] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco, kies ĉefurbo ĝi estas. *Bermillo* estas devena etimologie el radikoj atribueblaj al vermoj, ruĝa aŭ cidonio. 

eta|maldekstre|Bermillo de Sayago en la provinco Zamoro.
eta|maldekstre|Preĝejo.
Ĝia municipa teritorio estas formata de la loĝlokoj Bermillo, Fadón, Fresnadillo, Gáname, Piñuel, Torrefrades, Villamor de Cadozos kaj Villamor de la Ladre, okupas totalan areon de 189,55 km² kaj laŭ la demografia informo de la municipa censo fare de la INE en 2021, ĝi havis 1 008 loĝantojn. Ĝi akiris preskaŭ 1 000 loĝantojn el la 1960-aj jaroj pro absorbo de apudaj loĝlokoj kaj atingo de centraj servoj, sed poste perdis ĉirkaŭ samkvanton pro la migrado el ruraj zonoj al urboj. Ĝi distas 34 km de Zamoro, provinca ĉefurbo, 18 km de la landlimo kun Portugalio kaj 18 km de la provinco Salamanko. Ĝi limas kun Muga de Sayago, Luelmo, Moral de Sayago, Villar del Buey, Pereruela, Salce, Almeida de Sayago kaj Fresno de Sayago. 

La setlejo mem fondiĝis en la 12-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, legomoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis. Estas malgranda industrio de granito, manĝaĵoj ktp.

La urbestro estas de dekstra partio PP.

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Pál Szilágyi (aktoro)

**Pál Szilágyi** [silAdji], laŭ hungarlingve kutima nomordo **Szilágyi Pál** estis hungara aktoro, operkantisto. Liaj nobelaj antaŭnomoj estis *szilágysomlói* kaj *horogszeghi*, liaj gefiloj estis Lilla Szilágyi Bulyovszkyné kaj Béla Szilágyi (aktoro).

Pál Szilágyi naskiĝis la  en Budao (urbo) (Hungara reĝlando, Aŭstra Imperio, sed pluraj fontoj mencias aliajn datenojn), li mortis la  en Budapeŝto.

## Biografio 
Pál Szilágyi frue interesiĝis pri aktorado kaj inter 1811-1813 li estis nepagita aktoro, poste 4 jarojn li estis soldato, eĉ li partoprenis en la kontraŭ-Napoleona milito. Post civiliĝo li estis aktoro en Székesfehérvár (1818-1821), poste li apartenis al teatra kompanio de Dávid Kilényi, pli poste li ludis en Kolozsvár (1823-1827), Hungara Teatro en Kassa (1828–1834) kaj Budao (1835–1837), fine li estis membro de Teatro Magyar dekomence. Li estis la unua pensiulo-aktoro en 1854. Kelkfoje li reĝisoris kaj tradukis operojn kaj dramojn, ankaŭ kontribuis en Hölgyfutár. Lia edzino naskis dufoje.

## Liaj teatraj roloj (elekto) 
* Gioachino Rossini: La barbiro de Sevilo - Bartolo
* József Katona: *Bánk bán* - Tiborc
* Ede Szigligeti: *Liliomfi* - titolrolo
* Müller–Perinet: *Újholdvasárnapi gyermek* - Nyúlfi
* Raimund: *A havasi rémkirály* - Rappelkopf
* Salamon (id. Dumas: Kean)
* Eugène Scribe: Adrienne Lecouvreur - Michonné

## Liaj kontribuoj 
* *A buvár* (tradukita teatraĵo, 1830)
* *Beszélyek és firkák* (1854)
* *Egy agg színész életéből* (1878)

## Fontoj 
* hungarlingva biografio
* hungarlingva biografio
* hungarlingva biografio
* hungarlingva biografio (la koncerna teksto estas legebla en la 14-a punkto)

## Referencoj 
Kategorio:Hungaraj aktoroj
Kategorio:Hungaraj operkantistoj
Kategorio:Budapeŝtanoj
Fratoj Senf

eta|La vendejo ĉe la lepsika Barfuß-strateto mallonge antaŭ fermiĝo
eta|Numero de *Briefmarken-Journal* de 1894
eta|La bindita poŝtmarkkatalogo de Fratoj Senf de 1892

**Fratoj Senf** (germane: *Gebrüder Senf*) estis la nomo de entrepreno kaj eldonejo en Lepsiko, Germanujo, sur la kampo de filatelo. Ĝin fondis la fratoj Louis Senf (1853–1940) kaj Richard Senf (1856–1941). Tamen, kune ili ne pli ol naŭ jaroj aktivis entreprengvidante.

## Historio 
Louis kaj Richard Senf estis la filoj de la lignaĵkomercisto Johann Gottlob August Senf (1811-1878), kiu estis posedanto de domo ĉe Frankfurter-strato nr 38 (nuntempe Elster-strato 48). Kolektis la fratoj jam infanaĝe poŝtmarkojn kaj komencis ties enkatalogiĝon. La pli juna frato Richard aktivis komercadi per poŝtmarkoj ene de la gepatra entrepreno en 1872. Tiu jardato poste ofte deklaritis oficiala komenco de la firmaaj aktivecoj kvankam la entrepreno transprenitis en 1874 fare de la frato pli maljuna Louis. Nur en aprilo 1881 ambaŭ prezentis sin publike entreprenistfratece.

En 1874 ekeldonitis la monatfakgazeto "Illustriertes Briefmarken-Journal" kiun komence pro juristaj kialoj rajtis eldoni nur pli aĝa Louis sole. Kun eldonokvanto de ĝis 30.000 ekzempleroj temis pri la plej granda filatela fakperiodaĵo en Germanujo kies apero ĉesis nur post la Dua mondmilito.

En 1890 Louis Senf forlasis la firmaon kaj iĝis ununura posedanto Richard Senf. Louis fondis por siaj filinoj Katherine kaj Charlotte komercdomon filatelan, kiu prezentis sub la nomo *Zur Briefmarkenbörse* ekde 1904 ĉe Gewand-strateto nr 1 kaj ekde 1909 - ĝis dummilita detruo en 1943 - ĉe Universitäts-strato nr 18.

Elstara produkto el la Senf-firmao estis katalogoj. Post kelkaj specialkatalogigadoj por *Briefmarken-Journal* aperis en 1892 bindite *Gebrüder Senfs Illustrierter Postwertzeichenkatalog*, kio poste simple nomitis *Der Senf*. Ĝi ĝuis eldonojn ĝis la 1940-aj jaroj!

Post kelkaj adresoj ekde 1881 ĉe Eosta antaŭurbo (je *Verlagsbuchhandlung*) troviĝis la vendejo poŝtmarka-eldona ekde 1904 ĉe Augustus-placo nr 8. Ekde 1930 la adresaroj notis adrese Markt 9 (do König-Albert-domo) al kiu apartenis ankaŭ la vendejo de ĉe Barfuß-strateto nr 8. Tiutempe ekzistis jam nova posedanto, nome Heinrich Neubauer. La vendejo funkciis ĝis 2008.

## Literaturo 
* Peter Fischer: "Basiswissen: Gebrüder Senf – Geschichte einer Weltfirma." Ĉe: *Deutsche Briefmarken-Zeitung*, 1/2019, p. 28
* Wolfram Grallert: *Lexikon der Philatelie*, Phil Creativ, tria eldono, Schwalmtal 2015, ISBN 978-3-932198-38-0, p. 365
* Wolfgang Maassen: *Von ersten Alben und Katalogen zu Verlagen von Weltrang*, Phil Creativ, Schwalmtal 2010, ISBN 978-3-932198-87-8
* Horst Hille: *Schaubek, Senf und Schwaneberger* (=Leipziger Blätter, 14), Lepsiko 1989, p. 52-55

## Eksteraj ligiloj 
* Katja Haß: "Häuser-Geschichten: Gebrüder Senf"

## Notoj 
Kategorio:Germanaj filatelistoj
Kategorio:Lepsiko
Kategorio:Germanaj entreprenistoj
Moral de Sayago

**Moral de Sayago** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco. *Moral* estas tradukebla etimologie al morusarbo; ja oftas arbonomoj por loknomoj en tiu areo. Arbo videblas en la blazono.

eta|maldekstre|Moral de Sayago en la provinco Zamoro.
eta|maldekstre|La preĝejo.
Ĝia municipa teritorio estas formata de la loĝlokoj Abelón kaj Moral de Sayago, okupas totalan areon de 67,04 km² kaj laŭ la demografia informo de la municipa censo fare de la INE en 2021, ĝi havis 259 loĝantojn. Ĝi perdis ĉirkaŭ 250 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 41 km de Zamoro, provinca ĉefurbo, kaj limas kun Moralina, Salto de Villalcampo, Muelas del Pan, Gamones, Villaseco del Pan, Luelmo, Fresnadillo kaj Abelón. Ĝi apartenas al la Natura Parko Arribes del Duero.

Estas romiaj restaĵoj, sed la setlejo mem fondiĝis en la 13-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis. 

La urbestro estas de maldekstra partio PSOE.

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Heksila tereftalato

**Heksila tereftalato** aŭ **C20H30O4** estas kemia komponaĵo, apartenanta al la funkcia grupo de la esteroj de la tereftalata acido kaj **heksanolo**. Heksila tereftalato estas kemia reakciaĵo, uzata en la fabrikado de tereftalata acido derivaĵoj kaj n-heksilaj derivaĵoj kaj en la produktado de plastaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Heksila tereftalato estas malmulte solvebla en akvo, sed tre solvebla en alkoholo, duetila etero, kloroformo kaj plejmulto el la organikaj solvantoj. Heksila tereftalato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Sintezoj 
### Reakcio 1 
* Preparado de **heksila tereftalato** per interagado de **tereftalata acido** kun **heksila alkoholo**:

### Reakcio 2 
* Preparado de **heksila tereftalato** per interagado de **tereftaloila duklorido** kun **heksila alkoholo**:

### Reakcio 3 
* Preparado de **heksila tereftalato** per interagado de **heksila klorido** kun **tereftalata acido**:

### Reakcio 4 
* Preparado de **heksila tereftalato** per interagado de **heksila klorido** kun **natria tereftalato**:

### Reakcio 5 
* Varma malkomponado de tereftalatoj: Ĉe pli altaj temperaturoj ol 450°C, senkarboksiliga procezo komenciĝas kun formado de karbona duoksido, benzoata acido kaj benzeno.

## Vidu ankaŭ 
* Tereftalatoj
* Ftalatoj
* Izoftalatoj

## Referencoj
Vilmos Szilágyi

**Vilmos Szilágyi** [vilmoŝ silAdji], laŭ hungarlingve kutima nomordo **Szilágyi Vilmos** estis hungara aktoro, reĝisoro. Lia origina nomo estis *Steiner Benjámin Vilmos* ĝis 1903.

Vilmos Szilágyi naskiĝis la  en Breza (Hungara reĝlando, Aŭstra Imperio, nuntempe en Slovakio), li mortis la  en Budapeŝto.

## Biografio 
Vilmos Szilágyi devenis el juda familio. Li studis filozofion en Reĝa Universitato de Budapeŝto, sed li akiris aktoran diplomon en Altlernejo pri Teatro kaj Filmo en 1885. Li komencis sian aktoran karieron en Hungara Teatro en Kassa. Lia sekvaj signifaj teatraj trupoj estis de Ignác Krecsányi, Károly Somogyi aŭ li rolis en urboj Debrecen, Győr, Arad, Temesvár, Sopron, Pápa, Makó, Kecskemét. En 1897 Szilágyi estis membro de Teatro Magyar, kie li reĝisoris. Ekde 1903 li reĝisoris en Gaja Teatro. En 1916 li retiriĝis, tamen li multe laboris por la aktora asocio. Li havis edzinon, kiu naskis 3 gefilojn.

## Liaj teatraj roloj (elekto) 
* William Shakespeare: La Venecia Komercisto - Shylock
* Imre Madách: La tragedio de l' homo - Lucifer

## Fontoj 
* hungarlingva biografio
* hungarlingva biografio
* hungarlingva biografio

## Referencoj 
Kategorio:Hungaraj aktoroj
Kategorio:Hungaraj reĝisoroj
Kategorio:Budapeŝtanoj
Muga de Sayago

**Muga de Sayago** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco. *Muga* estas devena etimologie el eŭska vorto por limoŝtono *Muga de Sayago*.

Ĝia municipa teritorio estas formata de unusola loĝloko, okupas totalan areon de 36,42 km² kaj laŭ la demografia informo de la municipa censo fare de la INE en 2021, ĝi havis 350 loĝantojn. Ĝi perdis ĉirkaŭ 600 loĝantojn fine de la 20-a jarcento pro la migrado el ruraj zonoj al urboj. Ĝi distas 45 km de Zamoro, provinca ĉefurbo, kaj limas kun Fariza, Bermillo, kaj Villar del Buey. 

Estas prahistoriaj kaj romiaj restaĵoj, sed la setlejo mem fondiĝis en la 13-a jarcento. En postaj jarcentoj suferis pro militoj kaj ĉefe dum la milito kontraŭ Portugalio, kiam ĝi estis rabita. 

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis (ermitejoj, krucpilorioj). 

## Bildaro de la ermitejo de Fernandiel

Dosiero:Ermita de Fernandiel. Muga de Sayago.JPG|Sonrilmuro de la ermitejo de Fernandiel
Dosiero:ERMITA DE FERNANDIEL. MUGA DE SAYAGO.JPG|Orienta fasado de la ermitejo de Fernandiel
Dosiero:Ermita de Fernandiel (Muga de Sayago).JPG|Okcidenta fasado de la ermitejo de Fernandiel
Dosiero:Ermita de Fernandiel - Muga de Sayago..JPG|Ermitejo de Fernandiel - Muga de Sayago

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Cítoliby

**Cítoliby** estas kampurbo en Ĉeĥio, kiu troviĝas en distrikto Louny. Vivas ĉi tie  (). Preter la kampurbo kondukas ŝoseo I/7 kaj fervojlinio Kralupy nad Vltavou – Louny, sur kiu estas establita fervoja haltejo *Cítoliby*.

## Historio 
La unua skribmencio pri la vilaĝo devenas el la jaro 1325.

Ekde la 10-a de oktobro 2006 al la municipo estis redonita statuso de kampurbo.

## Loĝantaro
Kategorio:Kampurboj en distrikto Louny
Kategorio:Municipoj en distrikto Louny
Kategorio:Kampurboj en Bohemio
Kategorio:Setlejoj en Malsupraohara tabulo
(138883) 2000 YL29

**(138883) 2000 YL29** estas tre malgranda, hela terrenkonta kaj marsrenkonta asteroido malkovrita la  elde la stacio de Maui de la reto GEODSS sur la monto Haleakalā (Havajo, Usono) en la kadro de la kampanjo *Near Earth Asteroid Tracking*.

## Orbito 
Ĝia orbita periodo estas apenaŭ pli granda ol tiu de Marso, ĝi estas proksime de la orbita resonanco 1:1 kun Marso 

Ĝi estas rigardita kiel amora asteroido de *Minor Planet Center* kaj apolona asteroido de la *Small-Body Database* de JPL : ĝia perihelio estas proksima de unu astronomia unuo, sed ĝia granda orbita klineco tenas ĝin malproksima de la Tero, kompense, ĝi krucas la marsan orbiton proksime de sia suprenira nodo.

Laŭ *Minor Planet Center*:
* Ĝia tera MOID estas 0,13818 astronomia unuo (20,671 milionoj da km).
* Ĝia marsa MOID estas 0,06611 astronomia unuo (9,890 milionoj da km).

Laŭ *Small-Body Database*; ĝia tera MOID estas 0,140242 astronomia unuo (20,980 milionoj da km).

### Proksimaj pasoj 
* La 14-an de septembro 1929 ĝi pasis al 0,14176 astronomia unuo (21,207 milionoj da km) de la Tero.
* La 16-an de septembro 2167, ĝi pasos al 0,13624 astronomia unuo (20,381 milionoj da km) de nia planedo.

Ĝi estas pli grave marsrenkonta:
* La , ĝi pasis al 0,06937 astronomia unuo (10,378 milionoj da km) de Marso.
* La , ĝi pasos al 0,06793 astronomia unuo (10,162 milionoj da km) de la ruĝa planedo.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Apolonaj asteroidoj
Kategorio:Terrenkontaj asteroidoj
Kategorio:Marsrenkontaj asteroidoj
Kategorio:Malkovrita de NEAT
Kategorio:Astronomiaj objektoj malkovritaj en 2000
Líšťany

Nomon **Líšťany** havas pluraj municipoj:

* Líšťany (distrikto Plzeň-nordo) – municipo en distrikto Plzeň-nordo
* Líšťany (distrikto Louny) – municipo en distrikto Louny
Roelos de Sayago

**Roelos de Sayago** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco kaj en la sudo de la komarko lime kun la provinco Salamanko apartigita per la rivero Tormes plilarĝigita en la Akvorezervejo de Almendra. *Roelos* estas devena etimologie el *Oriolos* por oriolo, kvankam tiu birdo en nuntempa hispana nomiĝas "oropéndola" aŭ por orringo, kio ja videblas en la blazono sur orkolora fono. 

Ĝia municipa teritorio estas formata de unusola loĝloko, okupas totalan areon de 54,99 km² kaj laŭ la demografia informo de la municipa censo fare de la INE en 2021, ĝi havis 143 loĝantojn. Ĝi perdis ĉirkaŭ 700 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 52 km de Zamoro, provinca ĉefurbo, kaj limas kun Salce, Villar del Buey, Bermillo, Almeida, Carbellino kaj la provinco Salamanko. 

La setlejo mem fondiĝis en la 12-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis (piedirado tra naturaj lokoj). 

## Fotaro 

File:Ayuntamiento roelos.jpg|Urbodomo
File:Plaza mayor roelos.jpg| Placo
File:Bar el corralito roelos.jpg|Trinkejo
File:Iglesia roelos 1.jpg|Preĝejo

File:Iglesia roelos 2.jpg|Preĝejo
File:Iglesia roelos 3.jpg|Preĝejo
File:Cementerio roelos 2.jpg|Tombejo
File:Cementerio roelos 1.jpg|Tombejo

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Pereruela

**Pereruela** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco. *Pereruela* estas devena etimologie rilata al *Pereruela*. Ĝi estas alirejo al la Natura Parko Arribes del Duero el la provinca ĉefurbo. Pereruela famis pro ceramiko.

eta|maldekstre|Ceramiko de Pereruela en fojro de Zamoro en 2008.
eta|maldekstre|Historia ŝoseo de Pereruela al Miranda ĉe la ponto de Sogo, eble de romiaj devenoj.
Ĝia municipa teritorio estas formata de la loĝlokoj Pereruela, Arcillo, La Cernecina, Malillos, Sobradillo, Sogo, San Román, La Tuda, Pueblica kaj Las Enillas, okupas totalan areon de 160,86 km² kaj laŭ la demografia informo de la municipa censo fare de la INE en 2021, ĝi havis 514 loĝantojn. Ĝi perdis ĉirkaŭ 1 300 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 15 km de Zamoro, provinca ĉefurbo, 20 km de Bermillo de Sayago, komarka ĉefurbo, 47 km de Fermoselle, 50 km de Toro, 53 km de Fuentesaúco kaj 82 km de Benavente. 

Estas prahistoriaj (ceramiko) kaj romiaj restaĵoj (ŝoseoj, pontoj), sed la setlejo mem fondiĝis en la 12-a jarcento. Estas multaj dokumentaj registroj de tiu epoko pri la agado por ceramiko kaj ĉefe pri ruĝa koto ĝis la 18-a jarcento. En diversaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis (popola arkitekturo, naturaj lokoj). 

La urbestro estas de dekstra partio PP.

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Vilmos Szirmai

**Vilmos Szirmai** [vilmoŝ sirmai], laŭ hungarlingve kutima nomordo **Szirmai Vilmos** estis hungara aktoro. Lia origina familia nomo estis *Süssmann*, lia prenita familia nomvarianto estis *Szirmay* [sirmai].

Vilmos Süssmann naskiĝis la  en Csobaj, li mortis pro la holokaŭsto, la datenoj ne konatas.

## Biografio 
Vilmos Szirmai devenis el juda familio. Li komencis sian aktoran karieron en malgrandaj kabaredoj, ekde 1914 jam en signifa kabaredo, fine en 1920 jam en teatro de Újpest. Liaj sekvaj pli gravaj teatraj stacioj estis Teatro de Miskolc (1923), Teatro Renaissance, Teatro Városi (1924, 1934, 1938), Operetoteatro (Budapeŝto) (1926, 1932), Szeged, Debrecen. Ekde 1940 li estis videbla en juda teatrejo pro la kontraŭjudaj leĝoj.

## Liaj teatraj roloj (elekto) 
* William Shakespeare: Hamleto - Polonius
* Ede Szigligeti:
** *Cigány* - titolrolo
** *Mravcsák* – Tolonc
* Henrik Ibsen: *A vadkacsa* – Ekdal
* Carl Zeller: *A madarász* – barono Csörsz
* Ede Tóth: *A falu rossza* – Pista Gonosz
* Ferenc Herczeg: *Ocskay brigadéros* – Szörényi
* Gergely Csiky: *Nagymama* – barono Örkényi

## Liaj filmaj roloj 
* *Lavina* (1921) – Bilek (ĉeĥa oficisto)
* *Az aranyember* (1936) – servisto de Brazovics

## Fontoj 
* hungarlingva biografio kun foto
* hungarlingva biografio
* hungarlingva biografio

## Referencoj 
Kategorio:Hungaraj aktoroj
Kategorio:Hungaraj judoj
Nepomyšl

**Nepomyšl** () estas kampurbo en Ĉeĥio, kiu troviĝas en distrikto Louny. Vivas ĉi tie  ().

## Historio 
La unua skribmencio pri la vilaĝo devenas el la jaro 1361.

Ekde la 10-a de oktobro 2006 estis al la municipo redonita statuso de kampurbo.

## Loĝantaro
## Lokaj partoj 
* **Nepomyšl**
* Dětaň
* Dvérce
* Chmelištná
* Nová Ves

## Pluaj fotoj 

Nepomyšl - zámek.jpg|Kastelo
Nepomyšl pomník.JPG|Preĝejo kun monumento al falintoj en la dua mondmilito
Nepomyšl škola.JPG|Eksa lernejo
Nepomyšl pluh.JPG|Monumento dediĉita al plugilo en la vilaĝplaco
Nepomyšl - boží muka u silnice.jpg|Dia torturo ĉe ŝoseo al Dvérce


Kategorio:Kampurboj en distrikto Louny
Kategorio:Municipoj en distrikto Louny
Kategorio:Kampurboj en Bohemio
Kategorio:Setlejoj en Doupova montaro
Torregamones

**Torregamones** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco. *Torregamones* estas devena etimologie el *Torre de Gamones*, tio estas *Turo de Gamones*, estante Gamones apuda municipo etimologie komprenebla kiel asfodelo. Turo inter tri asfodeloj videblas en la blazono sur ruĝa fono.

Ĝi apartenas al la Natura Parko Arribes del Duero.

eta|maldekstre|Torregamones en la provinco Zamoro.
eta|maldekstre|250ra|Arribanzos en Torregamones, vidita de Miranda do Douro (Portugalio).
eta|maldekstre|Ermitejo de la Virgulino de la Templo.
Ĝia municipa teritorio estas formata de unusola loĝloko, okupas totalan areon de 37,07 km² kaj laŭ la demografia informo de la municipa censo fare de la INE en 2021, ĝi havis 237 loĝantojn. Ĝi perdis ĉirkaŭ 500 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 44 km de Zamoro, provinca ĉefurbo, kaj 34 km de Fermoselle kaj 17 de Bermillo de Sayago. La municipa teritorio limas norde kun Villardiegua de la Ribera, oriente kun Moralina, sude kun Gamones, Argañín kaj Badilla kaj okcidente kun Miranda do Douro (Portugalio).

Estas prahistoriaj restaĵoj, sed la setlejo mem fondiĝis en la 12-a jarcento el la najbara Gamones. En postaj jarcentoj suferis pro militoj (Portugala Milito de Restaŭrado, Milito de hispana sukcedo) kaj ĉefe dum la Hispana Milito de Sendependigo.

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis pro malhelpo de la natura parko, sed pluas. Lastatempe kultura kaj rura turismo plie ekgravis: naturaj lokoj de la Natura Parko Arribes del Duero, muelejoj, ŝtonaj kabanoj "chiviteros", preĝejo, ermitejo de la Virgulino de la Templo (eble aludo al Templanoj), fortikaĵo, festoj ktp.

La urbestro estas de maldekstra partio PSOE.

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Izoheptila tereftalato

**Izoheptila tereftalato** aŭ **C22H34O4** estas estas kemia komponaĵo, apartenanta al la funkcia grupo de la esteroj de la tereftalata acido kaj **izoheptanolo**. Izoheptila tereftalato estas kemia reakciaĵo, uzata en la fabrikado de tereftalata acido derivaĵoj kaj n-izoheptilaj derivaĵoj kaj en la produktado de plastaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Izoheptilatereftalato estas malmulte solvebla en akvo, sed tre solvebla en alkoholo, duetila etero, kloroformo kaj plejmulto el la organikaj solvantoj. Izoheptila tereftalato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Sintezoj 
### Reakcio 1 
* Preparado de **izoheptila tereftalato** per interagado de **tereftalata acido** kun **izoheptila alkoholo**:

### Reakcio 2 
* Preparado de **izoheptila tereftalato** per interagado de **tereftaloila duklorido** kun **izoheptila alkoholo**:

### Reakcio 3 
* Preparado de **izoheptila tereftalato** per interagado de **izoheptila klorido** kun **tereftalata acido**:

### Reakcio 4 
* Preparado de **izoheptila tereftalato** per interagado de **izoheptila klorido** kun **natria tereftalato**:

### Reakcio 5 
* Varma malkomponado de tereftalatoj: Ĉe pli altaj temperaturoj ol 450°C, senkarboksiliga procezo komenciĝas kun formado de karbona duoksido, benzoata acido kaj benzeno.

## Vidu ankaŭ 
* Tereftalatoj
* Ftalatoj

## Referencoj
József Szivler

**József Szivler** [jOĵef sivler], laŭ hungarlingve kutima nomordo **Szivler József** estis hungara reĝisoro, aktoro. Lia familia nomvarianto estis *Szívler*.

József Szivler naskiĝis la  en Alsózsid, li mortis la  en Pécs.
 
## Biografio 
József Szivler akiris reĝisoran diplomon en Altlernejo pri Teatro kaj Filmo en 1957. Liaj plej gravaj instruistoj estis István Horvai, Tamás Major kaj Kálmán Nádasdy. Li komencis sian aktoran karieron en Nacia Teatro (Miskolc). Ekde la teatra jaro 1958 li estis membro de Nacia Teatro (Pécs), kie li estis ne nur reĝisoro, sed ankaŭ aktoro. Li havis la titolon "eterna membro de Teatro Pécs".

## Liaj teatraj reĝisoraĵoj (elekto) 
* Carlo Goldoni: *Két úr szolgája*
* Molière: Georgo Dandin
* Mór Jókai: *Az aranyember*

## Liaj teatraj roloj (elekto) 
* William Shakespeare:
** Somermeznokta sonĝo - Balthasar
** Rikardo la 3-a - unua burĝo
** *Szeget szeggel* - juĝisto
** *Antonio kaj Kleopatra* - maljuna soldato
* Nikolaj Gogol: *Háztűznéző* - Stjepan (servisto)
* Mihály Vörösmarty: *Csongor és Tünde* - Balga
* Mihály Fazekas: *Ludas Matyi* - Döbrögi
* Ferenc Molnár: *Doktor úr* - Cseresznyés
* Anton  Ĉeĥov: Tri fratinoj - Ferapont
* Imre Kálmán: *A montmartre-i ibolya* - Durand
* Ferenc Lehár: *A víg özvegy* - Kromov (konsilisto)
* Ede Szigligeti: *Liliomfi* - Gyuri (kelnero)

## Liaj filmaj roloj (elekto) 
* *Anyám könnyű álmot ígér* (televida filmo, 1979)
* *Vérszerződés* (1983) - onklo Rudi
* *Kisváros* (televida serio, 1995) 

## Fontoj 
* hungarlingva biografio
* hungarlingva biografio

## Referencoj 
Kategorio:Hungaraj reĝisoroj
Kategorio:Hungaraj aktoroj
(138893) 2000 YH66

**(138893) 2000 YH66** estas marsrenkonta, terrenkonta, venusrenkonta kaj merkurrenkonta apolona asteroido.

## Malkovro 
Ĝi estis malkovrita la  en la kadro de la astronomia kampanjo *Lincoln Near-Earth Asteroid Research* elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝia tre discentra orbito krucas tiujn de Marso, de la Tero, de Venuso kaj de Merkuro. Ĝi alproksimiĝas al 45 milionoj da km de la Suno.

* Ĝia merkura MOID estas 0,13906 astronomia unuo, tie estas 20,803 milionoj da km.
* Ĝia venusa MOID estas 0,20875 astronomia unuo, tie estas 31,229 milionoj da km.
* Ĝia tera MOID estas 0,16453 astronomia unuo, tie estas 24,614 milionoj da km.
* Ĝia marsa MOID estas 0,09588 astronomia unuo, tie estas 14,343 milionoj da km.
* La  ĝi pasis al 0,17003 astronomia unuo (25,436 milionoj da km) de la Tero.
* La  ĝi pasos al 0,17322 astronomia unuo (25,913 milionoj da km) de nia planedo.
* La  ĝi pasis al 0,09018 astronomia unuo (13,491 milionoj da km) de Marso.
* La  ĝi pasos al 0,09907 astronomia unuo (14,821 milionoj da km) de tiu ĉi planedo.

## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Merkurrenkontaj asteroidoj
Kategorio:Venusrenkontaj asteroidoj
Kategorio:Terrenkontaj asteroidoj
Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Villadepera

**Villadepera** [biljadePEra] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco. *Villadepera* estas tradukebla al *Vilaĝo de la pirarbo*: pirarbo aperas en la blazono kaj arbonomoj estas oftaj en la areo por loknomoj. Ĝi apartenas al la Natura Parko Arribes del Duero.

eta|maldekstre|Villadepera en la provinco Zamoro.
eta|maldekstre|Ponto de Requejo.
eta|maldekstre|Proksime de la Ponto de Requejo.
Ĝia municipa teritorio estas formata de unusola loĝloko, okupas totalan areon de 30,11 km² kaj laŭ la demografia informo de la municipa censo fare de la INE en 2021, ĝi havis 189 loĝantojn. Ĝi perdis ĉirkaŭ 600 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 45 km de Zamoro, provinca ĉefurbo, kaj limas kun Salto de Castro, Pino del Oro, Carbajosa, Villardiegua de la Ribera, Carbajosa, Torregamones, Moralina kaj Salto de Villalcampo. 

Estas romiaj restaĵoj, sed la setlejo mem fondiĝis en la 12-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. En la 1970-aj jaroj (kaj antaŭe) estis minoj de kasiterito. Lastatempe kultura kaj rura turismo plie ekgravis; banlokoj, Ponto de Requejo [reKEĥo] kiel unu de la alirejoj al la Natura Parko Arribes del Duero, kverkaroj, specifa faŭno en kiu elstaras nigra cikonio.

La urbestro estas de dekstra partio PP.

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Salce (Zamora)

**Salce** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco. *Salce* estas etimologie rilata al *Sauce*, hispanlingva vorto por saliko; arbonomoj estis ofte uzataj por loknomoj en la regiono kaj ja arbo videblas en la blazono, kvankam ne fakte saliko; aparte sama vorto "sauce" aperas en aliaj lokonomoj de la provinco kaj de najbaraj provincoj. 

eta|maldekstre|Ponto de la Rivera de Suelgas.
Ĝia municipa teritorio estas formata de unusola loĝloko, okupas totalan areon de 34,86 km² kaj laŭ la demografia informo de la municipa censo fare de la INE en 2021, ĝi havis 89 loĝantojn. Ĝi perdis pli ol 300 loĝantojn el la komenco de la 20-a jarcento pro la migrado el ruraj zonoj al urboj kaj malfacilaĵoj kreitaj pro la inundoj fare de la Akvorezervejo de Almendra. Ĝi distas 55 km de Zamoro, provinca ĉefurbo, kaj limas kun Villar del Buey kaj Roelos, krom kun la Provinco Salamanko apartigita per la rivero Tormes plilarĝigita en la Akvorezervejo de Almendra.

La setlejo mem fondiĝis en la 12-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. Fine de la 1960-aj jaroj la akvo de la Akvorezervejo de Almendra atingis la urban kernon kaj inundis fekundajn terenojn.

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis. 

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
Villardiegua de la Ribera

**Villardiegua de la Ribera** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco. *Villardiegua de la Ribera* estas devena etimologie el *Villar de la Yegua de la Ribera* tio estas *Vilaĝo de la Ĉevalino de la Rivero*. La hispanlingva vorto "yegua" (ĉevalino) aludas al la porko-bovo-forma de skulptaĵo de vetonoj kiun la lokanoj komprenis kiel ĉevalino: ĝi aperas en la supra duono de la blazono sur ruĝa fono. Sed eble ankaŭ kiel *Vilaĝo de Akvo de la Rivero*.

Ĝi apartenas al la Natura Parko Arribes del Duero.

eta|maldekstre|Villardiegua de la Ribera en la provinco Zamoro.
Ĝia municipa teritorio estas formata de unusola loĝloko, okupas totalan areon de 28,85 km² kaj laŭ la demografia informo de la municipa censo fare de la INE en 2021, ĝi havis 113 loĝantojn. Ĝi perdis ĉirkaŭ 550 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 44 km de Zamoro, provinca ĉefurbo, kaj limas kun Paradela (Portugalio), Salto de Castro, Villadepera, Aldeia Nova (Portugalio), Villadepera, Miranda do Douro (Portugalio), Torregamones kaj Moralina.

Estas prahistoriaj kaj multaj romiaj restaĵoj, sed la setlejo mem fondiĝis en la 13-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis. 

## Vidu ankaŭ 
* Municipoj de Provinco Zamoro

Kategorio:Municipoj de la provinco Zamoro
(138911) 2001 AE2

**(138911) 2001 AE2** estas terrenkonta kaj marsrenkonta amora asteroido.

## Malkovro 
Ĝi estis malkovrita la  en la kadro de la astronomia kampanjo *Lincoln Near-Earth Asteroid Research* elde la situejo de Socorro de la Laboratorio Lincoln (Nov-Meksiko, Usono).

## Orbito 
Ĝi estas en orbita resonanco 6:5 kun Marso.

Ĝia orbito krucas tiujn de Marso kun febla orbita klineco, sed ne tre proksimiĝas tiun de la Tero.

* Ĝia tera MOID estas 0,2349 astronomia unuo, tie estas 35,075 milionoj da km.
* Ĝia marsa MOID estas 0,02486 astronomia unuo, tie estas 3,719 milionoj da km.
* La  ĝi pasis al 0,23454 astronomia unuo (35,087 milionoj da km) de la Tero.
* La  ĝi pasos al 0,23330 astronomia unuo (34,901 milionoj da km) de nia planedo.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Terrenkontaj asteroidoj
Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2001
Alcañices

**Alcañices** [alkaNJIzes] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Aliste, kies ĉefurbo ĝi estas, en la okcidento de la provinco. *Alcañices* estas devena etimologie el araba vorto atribuebla al *kanejo* aŭ preĝejoj. Ĝi estas Havaĵo de Kultura Intereso.

## Geografio
eta|maldekstre|Flanko de la preĝejo de Alcañices.
eta|maldekstre|Turo de iama kastelo de Alcañices.
eta|maldekstre|Turo de iama kastelo de Alcañices.
Ĝia municipa teritorio estas formata de la loĝlokoj Alcañices, Alcorcillo, Santa Ana kaj Vivinera, okupas totalan areon de 54,76 km² kaj laŭ la demografia informo de la municipa censo fare de la INE en 2021, ĝi havis 1 042 loĝantojn. Ĝi perdis ĉirkaŭ 1 000 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 60 km de Zamoro, provinca ĉefurbo.

## Historio
Estas romiaj restaĵoj, sed la setlejo mem fondiĝis en la 12-a jarcento. La reĝo Alfonso la 9-a de Leono donis ĝin al la Templanoj en 1175 kaj tion konfirmis Alfonso la 10-a de Kastilio en 1255. De tiu epoko estis murego kun turoj kaj kastelo. Ĝi estis scenejo de diversaj historiaj okazoj kaj kiel sidejo de la Traktato de Alcañices de la 12a de Septembro 1297 kiu difinis la landlimon inter Portugalio kaj la Regno Kastilio, nome la plej antikva landlimo de Eŭropo.​ Tiam estis grava juda kvartalo.

En postaj jarcentoj suferis pro militoj (incendiita de portugaloj en 1643) kaj ĉefe dum la Hispana Milito de Sendependigo ekzemple en 1813. En Alcañices estis sidejo de kontraŭfrancaj gerilanoj.

La tradiciaj agrikulturo (cerealoj, legomoj, vitoj) kaj brutobredado (bovoj kaj ŝafoj) lastatempe iom dekadencis, sed pluas. Lastatempe kultura kaj rura turismo plie ekgravis: historiaj monumentoj, urba komplekso, kastelo, preĝejoj, piedirado laŭ vojo de muelejoj, naturaj lokoj ktp.

## Vidu ankaŭ 
* Municipoj de Provinco Zamoro

## Notoj 
Kategorio:Municipoj de la provinco Zamoro
Mikroba teorio pri malsanoj

La **mikroba teorio pri malsanoj** aŭ **ĝerma teorio pri malsanoj** estas scienca teorio kiu proponas, ke la mikroorganismoj estas la kaŭzo de ampleksa gamo de malsanoj. Tiuj malgrandaj organismoj, preskaŭ ĉiuj tro malgrandaj por ebligi ties vidadon per simpla rigardo, invadas homojn, aliajn animalojn kaj aliajn gastigantojn. Ties kresko kaj reproduktado ene de la gastiganto povas produkti malsanon. "Ĝermo" aŭ "mikrobo" estas terminoj kiuj povas referenci al viruso, bakterio, protisto, fungo aŭ priono. La mikroorganismoj kaŭzantaj de malsanoj estas nomataj patogenoj kaj la malsanoj kiujn ili kaŭzas estas nomataj infektaj malsanoj.

Kvankam la patogeno estas la ĉefa kaŭzo de infekta malsano, personaj faktoroj kiel la genetika heredo, la manĝokutimo, la forteco aŭ malforteco de la imuna sistemo, la medio kaj la higiena kutimo, ofte faras influojn super la graveco de la malsano kaj la probableco ke preciza individuo infektiĝu post ekspono al la patogeno.

Bazaj formoj de mikroba teorio estis proponitaj jam fine de la Mezepoko fare de kuracistoj kiel Aviceno en 1025, Girolamo Fracastoro en 1546, kaj etendita de Marcus von Plenciz en 1762. Tamen, tiuj opinioj estis neatentitaj en tiama Eŭropo, kie la miasma teorio de Galeno restis dominanta inter sciencistoj kaj kuracistoj, kio fokusis al "miasmo" (malbona aero, haladza aero, nokta aero, malsaniga haladzo, eliĝanta el nevideblaj putrantaj eroj de organikaj substancoj) kiel vera kaŭzo de malsanoj.

La mikroba teorio pri malsanoj kiel tia estis scienca malkovro realigita en la dua duono de la 19-a jarcento kaj pruvita de Louis Pasteur kaj anstataŭis definitive antaŭajn klarigklopodojn pri la deveno de malsanoj, kiel estis la miasma teorio kaj la teorio de humoroj. Kvankam ĝi estis polemika kiam proponita, ĝi estas nuntempe fundamenta en la moderna medicino kaj la klinika mikrobiologio, kaj kondukis al plinovigoj tiom gravaj kiom la disvolvigo de vakcinoj kaj de antibiotikoj, la steriligo, kaj la higieno, kiel efektivaj metodoj kontraŭ la propagado de kontaĝaj malsanoj.

Robert Koch sukcesis pruvi la *mikroba teorio pri infektaj malsanoj* post siaj esploroj pri tuberkulozo, kaj pro tio li estis ricevinto de la Nobel-premio pri fiziologio aŭ medicino en 1905. Li establis tion kio nomiĝis ekde tiam la Postulatoj de Koch, pere de kiuj oni normigas serion de eksperimentaj kriterioj por pruvi ĉu organismo estas aŭ ne estas la kaŭzanto de difinita malsano. Tiuj postulatoj estas plue uzataj nuntempe.

## Vidu ankaŭ 
* Mikrobo

## Notoj 
Kategorio:Aperis en 1864
Kategorio:Historio de medicino
Kategorio:Historio de ideoj
Kategorio:Biologiaj teorioj
Kategorio:Infektologio
Kategorio:Mikrobiologio